NaiveNeuron/SloPal huggingface dataset:
Krajniak, Milan, minister práce, sociálnych vecí a rodiny SR (2022-10-04):
Ďakujem, pán podpredseda. Vážené dámy a páni, ide o vylepšenie dlhodobo ťažko fungujúceho I. piliera nášho dôchodkového systému. Teším sa, že môžem v parlamente tento návrh predniesť a chcel by som vás požiadať o jeho podporu. Chcel by som vopred avizovať, že po dohode so Sociálnou poisťovňou pani poslankyňa Hajšelová prednesie pozmeňujúci návrh, týkajúci sa možnosti zrealizovať tzv. generálny pardon, to znamená, aj v súvislosti s pandémiou umožní odpustiť penále a následné príslušenstvo, aby Sociálna poisťovňa nemusela vymáhať toto príslušenstvo od ľudí, ktorí počas pandémie, ale aj pred ňou, alebo aj potom, nedokázali splatiť svoje záväzky voči Sociálnej poisťovni, samozrejme, za predpokladu a podmienky, že musí splatiť istinu tohto svojho záväzku. Ďakujem veľmi pekne a, samozrejme, potom zareagujem prípadne na otázky alebo podnety v diskusii, v rozprave. Ďakujem. (Potlesk.)
Blanár, Juraj, podpredseda NR SR (2022-06-16):
Ďakujem za všetky faktické poznámky. Odpoviem spoločne pánovi Kazdovi a Lehotskému. Neprihlásili ste sa a výhovorka, že neni čo povedať, neobstojí. Pán Kazda, keby ste chceli vystúpiť za klub, tak by ste to povedali pri prvom vystúpení, kedy ste kritizovali Ľuboša Blahu. Takže beriem to tak, že som vás podnietil a ako spravodajca vystúpite za klub. Blahoželám. Pán poslanec Lehotský, áno, ak vám stačili tie argumenty, ktoré povedal pán Sulík, rozumiem. Ale vysvetlite, a prečo neobhajujete pána Sulíka, keď naňho predseda vlády povie, že zavádza a hovorí nepravdivé informácie. Ja som to citoval. Toľko by asi stálo za to, že by ste sa postavili sem a povedali, pán Heger nemá pravdu. Čiže neobstojí vaša argumentácia. Rišo Takáč, súhlasím s tebou, pretože, áno, vstupy PHM sa odzrkadlia krížom cez všetky komodity ako ekonomicky oprávnené náklady, a to bude len posilňovať zdražovanie a infláciu, čo je veľmi zlá správa pre občanov Slovenskej republiky. Pani Kozelová, keď vám dôjdu argumenty lebo Fico, lebo Blanár, lebo CT, a dokonca dnes som sa dozvedel, že som zodpovedný za višňovský tunel alebo čo, ja som tomu nerozumel, ale neviem či aj pani Kozelová tomu vôbec rozumela, ale iné by ma zaujímalo. Prečo pani Kozelová útočí na nás na opozíciu, prečo sa neobráti trošku vyššie na pána Gyimesiho, ktorý je jej kolega, ktorý kritizuje pána Sulíka. A ona sa tvári, že v podstate jej sa to netýka. Tak toto je presne vizitka vašej vládnej koalície, dámy a páni. Vy sa tvárite, že vo vnútri u vás nič neexistuje a za všetko môže len SMER – sociálna demokracia a Fico. Veď to vám už nikto neuverí. Dámy a páni, prestaňte už s týmto a snažte sa pomáhať ľuďom, pretože to, čo robíte, je nič iné len ničenie Slovenska.
Krajkovič, Mikuláš, poslanec NR SR (2010-08-11):
Vážený pán podpredseda Národnej rady, vážené panie poslankyne, páni poslanci, dovoľte mi, aby som vás oboznámil s výsledkami tajného hlasovania voľby predsedu Dozornej rady Fondu národného majetku Slovenskej republiky a členov Dozornej rady Fondu národného majetku. Najprv vás oboznámim s výsledkami volieb predsedu Dozornej rady. Na výsledku hlasovania... (Prerušenie vystúpenia predsedajúcim.)
Pellegrini, Peter, predseda NR SR (2015-10-06):
Ďakujem pekne, pán spravodajca. Otváram všeobecnú rozpravu, konštatujem, že som nedostal žiadnu písomnú prihlášku. Pýtam sa, či sa niekto hlási do rozpravy ústne. Končím možnosť prihlásiť sa do rozpravy ústne. Vyhlasujem rozpravu za skončenú, zároveň prerušujem rokovanie o tomto bode. Ďakujem vám. Nasleduje prvé čítanie o návrhu poslancov Národnej rady Slovenskej republiky Daniela Krajcera, Martina Chrena, Juraja Miškova, Jozefa Kollára na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh zákona má parlamentnú tlač 1768. Návrh na jeho pridelenie na prerokovanie výborom je v rozhodnutí č. 1780. Dávam slovo poslancovi Danielovi Krajcerovi, aby návrh zákona uviedol. Nech sa páči, pán poslanec, máte slovo.
Bugár, Béla, podpredseda NR SR (2018-11-29):
Prezentujme sa a hlasujme. (Hlasovanie.) Prítomných 144, za 82, proti 21, zdržalo sa 41 poslancov. Sme v treťom čítaní . Otváram rozpravu v tomto čítaní a pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči.
P. Paška, predseda NR SR: (2009-04-29):
(Hlasovanie.) 122 prítomných, 99 za, 22 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Nie je záujem vystúpiť v rozprave. Vyhlasujem rozpravu za skončenú. Budeme hlasovať.
Blaha, Ľuboš, podpredseda NR SR (2024-01-24):
Na faktické poznámky bude reagovať pán poslanec Alojz Hlina.
Ďuriš Nicholsonová, Lucia, podpredsedníčka NR SR (2018-10-19):
Registrujem, pán navrhovateľ. Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Ondrejovi Dostálovi, nech sa páči.
Šeliga, Juraj, podpredseda NR SR (2020-09-02):
Pán poslanec Baránik.
Pellegrini, Peter, podpredseda NR SR (2020-04-29):
Nemôžem na vás reagovať, aby som neporušil rokovací poriadok. Pán poslanec Baránik, nech sa páči.
Kremský, Peter, poslanec NR SR (2022-10-19):
Pristúpime teraz k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča rozdeliť hlasovanie o jednotlivých bodoch a hlasovať nasledovne: o bodoch 1, 2 a 9 až 17 spoločne s odporúčaním schváliť a o bodoch 3 až 8 spoločne s odporúčaním neschváliť. Pán predseda, dajte, prosím, hlasovať najskôr o bodoch 1, 2 a 9 až 17 spoločne s odporúčaním schváliť.
A. Bobrík, poslanec: (2008-10-21):
Takže naozaj tento úkon robí problémy vo verejnom obstarávaní už dlhodobo. A v predchádzajúcom zákone č. 263 nebol. Dával sa tam až teraz, čiže posledné dva roky je vlastne, čiže v predchádzajúcom období nebolo možné k inému úkonu dávať žiadosť o nápravu alebo námietku. V tomto vzniká ten problém. Bolo to nedomyslené... (Prerušenie vystúpenia časomierou.)
J. Počiatek, minister financií SR: (2009-06-23):
V záujme rozširovať svoju účasť v medzinárodných ekonomických vzťahoch a investičných procesoch je vysoko účelné, aby Slovenská republika uzatvárala dohody o podpore a vzájomnej ochrane investícií najmä s krajinami, ktoré nie sú členmi Európskej únie. Týmto odporúčam, aby Národná rada Slovenskej republiky vyjadrila súhlas so Zmluvou medzi Slovensku republikou a Moldavskou republikou o podpore a vzájomnej ochrane investícií. Ďakujem za slovo, skončil som.
Žiga, Peter, podpredseda NR SR (2024-09-25):
Prosím, prezentujme sa a hlasujme. (Hlasovanie.) 142 prítomných, 107 za, 33 sa zdržalo, 2 nehlasovali. Konštatujem, že sme tento návrh schválili. Teraz pristúpime k hlasovaniu v prvom čítaní o návrhu poslanca Svobodu na vydanie zákona, ktorým sa mení a dopĺňa zákon č. 219/1996 o ochrane pred zneužívaním alkoholických nápojov, máme to uvedené ako tlač 437, bod 25 schváleného programu. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Radomírovi Šalitrošovi, aby hlasovanie uvádzal. (Hlasovanie o návrhu poslanca Národnej rady Slovenskej republiky Zdenka Svobodu na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov , tlač 437.)
P. Hrušovský, podpredseda NR SR: (2002-02-12):
P. Delinga, poslanec: Ďakujem pekne. Ja som ďaleko od toho, aby som posudzoval odborné veci z politického pohľadu. Vždycky sa na to dívam absolútne kvalifikovane a profesionálne. A keďže návrh zákona obsahuje presne to, o čom tu hovoríme, čiže predkladateľ nestiahol nič z neho, tak je mojou povinnosťou, aby som reagoval na to, čo obsahuje návrh zákona. Ak teda snemovňa sa v konečnom dôsledku dohodne na tom, že sa nebudú upravovať daňové úrady, tak, samozrejme, ten zákon vyjde z tejto poslaneckej snemovne v takom znení. Ale keď predkladateľ neupravil teda a nezdôvodnil pri predkladaní návrhu, že súhlasí s tým, aby daňové úrady sa neupravili, a že súhlasí s tým, aby tá kvantifikácia pracovníkov sa zmenila, a keby to tu bol uviedol, že ide o nie 135 pracovníkov, ale ja neviem o aký počet pracovníkov, tak potom som reagoval v tomto slova zmysle, pán podpredseda Presperín. Takže nech je tento zákon. Ale pokiaľ nie je jasne vydefinované, aké budú jasné kompetencie, práva úradníka Úradu daňového preverovania a že teda môže tu vstúpiť len na základe rozhodnutia sudcu a pod., tak o toto mne tu ide. Pokiaľ to nie je jasné, tak takýto zákon by sme nemali prijať, lebo to potom vedie k tomu, čo sa tu v tejto snemovni deje, že poslanci koalície si tu s novelizáciami pohrávajú ako s cukríkmi a na bežiacom páse do snemovni dávajú 30 – 40 návrhov, ktoré tu musíme zbytočne prerokúvať.
Laurenčík, Milan, podpredseda NR SR (2021-06-30):
Pán poslanec Tomáš, kľud, prosím.
Bugár, Béla, podpredseda NR SR (2016-04-19):
Pán poslanec Lipšic.
V. Veteška, podpredseda NR SR: (2006-12-14):
Teraz v rokovaní 6. schôdze budeme pokračovať prvým čítaním o návrhu poslankyne Národnej rady Slovenskej republiky Márie Sabolovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 152). Návrh na jeho pridelenie na prerokovanie výborom máte v rozhodnutí č. 145. Pani poslankyňa Sabolová, nech sa páči.
Jarjabek, Dušan, poslanec NR SR (2019-09-13):
Ďakujem za slovo, pán predsedajúci. Pani poslankyňa, ja sa musím v prvom rade spýtať, že prečo urážate? Prečo urážate niekoho, kto v tomto parlamente už nie je, prečo urážate pána europoslanca Číža, ktorý sa nemôže brániť a ktorý keby tuná bol, určite by vám odpovedal a argumentoval by vám na všetko to, o čom ste rozprávali. Zdá sa mi to také nepatričné a nekorektné preto, lebo naozaj si myslím, že treba hovoriť o ľuďoch, ktorí sú tu a ktorí sa môžu nejakým spôsobom brániť už len odpoveďou. No a úplne nearogantne vám chcem povedať, že toto vystúpenie vám vo vašej volebnej kampani veľmi nepomohlo, pani poslankyňa. Nepomohlo z toho dôvodu, že klamete. Klamete o rôznych tých stretnutiach, ktoré boli, na ktorých som bol aj ja. Budem o nich hovoriť. Bolo ich množstvo oficiálnych, neoficiálnych s mnohými novinármi, ktorí hovorili niečo úplne iné, ako hovoríte vy. Vy ste to zglajšajtovali všetko, a preto klamete. Nemáte pravdu. A ja sa len pýtam, či to robíte zámerne alebo či nechcete počúvať aj tých, ktorí majú iný názor na tieto veci ako vy, ale chcú sa s vami o tom normálne baviť, a bez urážania. Ale to sa, to sa dá vo vašom prípade? Preto, lebo proste ste neuveriteľne agresívna a úplne zbytočne. Ďakujem za pozornosť.
Laššáková, Jana, podpredsedníčka NR SR (2015-06-23):
Na vystúpenie pána poslanca jedna faktická poznámka, pán poslanec Kamenický. Končím možnosť prihlásiť sa s faktickými poznámkami. Nech sa páči, pán poslanec, máte slovo.
M. Číž, podpredseda NR SR: (2008-02-14):
(Hlasovanie.) Prítomných 132 poslancov, za návrh 78 poslancov, proti 36 poslancov, zdržalo sa 18 poslancov. Tento návrh sme schválili. Pristúpime teda, vážené kolegyne, kolegovia, k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či niekto chce podať návrhy podľa § 85 zákona o rokovacom poriadku. Áno, pán poslanec Bárdos. Áno? Nie? Predpokladám, že nie. Ďakujem pekne. Takže vyhlasujem rozpravu za skončenú. Nech sa páči, pani spravodajkyňa.
Jurzyca, Eugen, poslanec NR SR (2015-05-27):
Ďakujem pekne. Uvažoval som prihlásiť sa do ústnej rozpravy, ale, ale pán Beblavý to poňal, ten svoj príhovor, tak ako má byť poňatý, to znamená s dôrazom na efektívnosť, ako výkon lomeno príkon, a teda nie len hovoriť o nákladoch, ale aj o výsledkoch. V tejto súvislosti sa chcem opýtať pána guvernéra, ako uvažuje s nomináciou nového člena Rady pre rozpočtovú zodpovednosť? Dvadsiateho šiesteho júna končí mandát pánovi Horváthovi, uznávanému ekonómovi, použijúc slová ministra financií, bol to taký nepolitický ježko v nohaviciach. Podľa mojich informácií je to, okrem toho, že je to teda expert, spoluautor vlastne dlhovej brzdy a súvisiacich analýz, tak je to človek, ktorý hodnotovo je ukotvený možno niekde od stredu doľava, čiže myslím si, že by mohol mať šance aj v parlamente následne. Ďalej sa chcem opýtať na to, či Národná banka chystá zverejňovanie odhadov deficitov tak, ako to robí Európska centrálna banka. A potom možno, možno zaujíma ma aj názor Národnej banky ku kúpe dubiózneho majetku Slovenskou záručnou a rozvojovou bankou a tiež komentár k tomu, že rastie expozícia bankového sektora na Cypre, a to je aktuálny trend a je aj aktuálny v súvislosti s tým, že máme problém so schránkovými firmami. Ďakujem.
Pellegrini, Peter, podpredseda NR SR (2020-04-23):
Poprosím kľud. Jaj, pán poslanec, už ste skončili? Áno? Tak pani poslankyňa Kozelová.
Kollár, Boris, predseda NR SR (2022-11-29):
Áno, ospravedlňujem sa, otváram rozp... áno, ospravedlňujem sa. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa, prosím, niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Laurenčík, Milan, podpredseda NR SR (2020-12-01):
Prosím kľud v sále.
P. Paška, predseda NR SR: (2006-12-12):
Otváram rozpravu. Písomne som neobdržal žiadnu prihlášku. Pýtam sa, či sa chce niekto prihlásiť do rozpravy ústne. Nie je to tak. Končím možnosť prihlásiť sa do rozpravy. Končím rozpravu. Pýtam sa ešte pána navrhovateľa, či sa chce vyjadriť? Pán spravodajca, chcete sa vyjadriť? Ak nie, prerušujem rokovanie o tomto bode programu. A budeme pokračovať v druhom čítaní o návrhu poslancov Národnej rady Slovenskej republiky Jozefa Valockého a Jána Zvonára na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Je to tlač 90. Spoločná správa je 90a. Nech sa páči, pán poslanec Valocký, odôvodnite návrh zákona.
Sulík, Richard, predseda NR SR (2011-06-30):
Prosím, hlasujte teraz. (Hlasovanie.) Prítomných 146 poslancov, hlasovalo 72 za, 12 proti, 60 sa zdržalo, 2 nehlasovali. Tento zákon, návrh zákona sme neschválili. Poprosím poslanca Janiša... Pán Solymos, keby ste uvoľnili, ďakujem. Poprosím poslanca Janiša, aby uviedol hlasovanie v prvom čítaní o vládnom návrhu zákona o poštových službách, tlač 402. Nech sa páči. (Hlasovanie o vládnom návrhu zákona o poštových službách a o zmene a doplnení niektorých zákonov , tlač 402.)
Bugár, Béla, podpredseda NR SR (2017-12-05):
Pán poslanec Rajtár, môžte reagovať na faktické.
Hrušovský, Pavol, podpredseda NR SR (2010-10-21):
Pán poslanec Pelegrini.
Paška, Pavol, predseda NR SR (2013-11-26):
Ďakujem pekne, pán spravodajca. Nemám písomnú prihlášku, pýtam sa, či sa, kolegyne, kolegovia, chcete prihlásiť ústne. Končím možnosť sa prihlásiť. Pán poslanec Kolesík ako jediný, nech sa páči do rozpravy.
Sloboda, Radovan, poslanec NR SR (2020-06-04):
Pristúpime k hlasovaniu o návrhu zákona ako o celku. Pán predsedajúci, dajte hlasovať o návrhu zákona ako o celku s odporúčaním gestorského výboru ho schváliť.
Blanár, Juraj, podpredseda NR SR (2023-05-17):
Prerušujem rokovanie o tomto bode programu, vážené panie poslankyne, páni poslanci, a budeme zajtra pokračovať termínovanými bodmi o deviatej hodine bodom 66 návrhom pána poslanca Svrčeka o sociálnom poistení, tlač 1397, a po ňom pôjde bod č. 192 pani poslankyne Žitňanskej o sociálno-právnej ochrane detí, tlač 1569. Po ich prerokovaní budeme pokračovať v prerušenej rozprave o tomto bode programu. Ďakujem vám za... Osobne ti poviem. Ďakujem za spoluprácu, prajem pekný večer a uzatváram dnešný rokovací deň. (Prerušenie rokovania o 19.05 hodine.) 93
Bugár, Béla, podpredseda NR SR (2018-02-02):
Pán poslanec Klus.
Mizík, Stanislav, poslanec NR SR (2021-05-06):
Ďakujem za slovo. Áno, nesprávne riadenie, situácia, ktorá vznikla, štátom a vládou, spôsobila obrovské ekonomické škody robotníkom, podnikateľom, štátnym zamestnancom, rodinám. Napríklad podnikateľa, mnohí podnikatelia prišli o celé autoparky, ktoré slúžili na chod firiem. Mnohé firmy so širokým záberom činností skrachovali. Ženy sú na úradoch práce, vláda zlikvidovala podnikateľov, ľudí dostali na kolená, exekúcie prekvitajú a ešte len budú prekvitať. A vláda nič. A exekúcie sú naozaj za smiešne sumy. Je potrebné to zabrzdiť. Ja sám nestíham pomáhať ľuďom, ktorí sa na mňa ob... obracajú práve ohľadom nájmom. No jednoducho moja výplata je príliš malá na to. Ďakujem za slovo.
Hrnčiar, Andrej, podpredseda NR SR (2017-05-16):
Pani poslankyňa Grausová.
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o pozmeňujúcom návrhu, ktorý predniesol poslanec Šmilňák. Na uvedenom pozmeňujúcom návrhu je podpis Tomáša Hellebrandta, ktorý už nie je poslancom, preto pozmeňujúci návrh nespĺňa podmienku 15 podpisov a nie je možné o ňom hlasovať. (Potlesk.)
Fico, Robert, poslanec NR SR (2021-12-02):
Len aby to tak bolo. Keby ste to oznámili, poprosím vás, aby neboli žiadne pochybnosti o tom.
Kollár, Boris, predseda NR SR (2022-11-30):
Prosím, prezentujme sa a hlasujme. Pardon. Je tam námietka? (Reakcia z pléna.) Pardon, zastavujem hlasovanie. Pán poslanec Dostál, nech sa páči. Zapnite, prosím, pána poslanca Dostála.
Brocka, Július, poslanec NR SR (2015-10-07):
Pán predseda, v rozprave nevystúpil žiaden poslanec. Dajte hlasovať o tom, že prerokujeme návrh v druhom čítaní.
Kuffa, Štefan, poslanec NR SR (2014-09-23):
Áno, my sa nevieme ani poučiť na tých masových hroboch, ktoré sú neďaleko naozaj reálne od našej krajiny smerom na juh, a rovnaká hrozba, ktorú ja vnímam, je tuná aj na východ od našej krajiny. Navyše Ukrajina je naším bezprostredným susedom, máme spoločnú hranicu, kus veľkej spoločnej hranice a, žiaľ, musím povedať, že sme veľmi vzdialení odkazu Roberta Schumana a Konrada Adenauera. A my akosi by sme to naše snaženie a tá integrácia tých ďalších ako krajín do európskeho spoločenstva, prosím, zamýšľam sa aj ja nad tým, môžu ísť. Ale tu ruka v ruke ide aj to rozširovanie Severoatlantickej aliancie. NATO nemôže ísť ďalej smerom na Východ. Je to veľká hrozba, ktorú vníma naozaj Rusko, a z toho, aj keď to možno dnes podceňujeme, ale naozaj hrozí veľký konflikt, nemôžme to podceňovať. Ľudstvo dnes je naozaj veľmi, veľmi blízko, veľmi blízko obrovského konfliktu a mrzí ma to, keď aj mnohí kolegovia tuná tak ľahkovážne tuná sa vyjadrujú k tejto veci, ako by sa nás nedotýkala. Dotýka sa nás. Bytostne sa nás týka. Keď som sa pred chvíľočkou cez prestávku stretol s mladými ľuďmi tuná na chodbe parlamentu, tak som si tak pozrel tých mladých ľudí, akí sú nádherní, a áno, ja budem zápasiť a bojovať aj za týchto ľudí, aby tuná v našej krajine bol mier, aby neboli sme zatiahnutí do konfliktu. Naše nerozvážne rozhodnutia, ktoré tu budú, a vyhlásenia, ak tuná budú, naozaj môžu priviesť tuná nepokoj a vraždenie nevinných ľudí. Ak by ti zomreli najbližší tí ľudia, vtedy precitneš a uvedomíš si, že čo to je hrozba vojny.
Blaha, Ľuboš, podpredseda NR SR (2023-12-14):
Pán poslanec Martin Šmilňák, nech sa páči.
Jurinová, Erika, poslankyňa NR SR (2016-04-20):
Ďakujem pekne. Ďakujem takisto, pani kolegyňa, za tvoje slová. Boli plné emócie, ale išli od srdca. A zároveň išli od srdca. Veľa ľudí vníma Národnú radu ako takú sklenú guľu, ktorá žije svojím životom. A bola by som veľmi rada, ak by si práve ty, pani kolegyňa, bola možnože takým mementom alebo takým človekom, ktorý ak bude cítiť, že tá Národná rada Slovenskej republiky sa príliš uzaviera, aby si pripomenula, že naozaj robíme nie pre seba zákony, ale robíme zákony pre ľudí. Robia sa tu zákony na zlepšenie života. A boli by sme radi, aby sa to tak dialo, ako si o tom hovorila v jednej časti. Na druhej strane opäť veľmi dobrá pripomienka, aby sme okrem tých zákonov nezabudli živiť možno v mnohých ľuďoch ten aktivizmus, ktorý v sebe majú tak, ako ho máš ty, ako možno iní ľudia, ktorí sa snažia pomáhať. Takže nielen zákony, ale živme aj tú chuť pomáhať iným v akejkoľvek oblasti. Proste to sociálno nech sa nevytratí tým, že sa vytvoria dobré zákony. To nestačí. Musíme sa odúčať egoizmu, ktorý v nás všetkých je. Je nutné zabezpečovať právo a dôstojnosť pre všetkých, pre každého jedného občana. Tam by som si dovolila len podotknúť, áno, bola prijatá stratégia ľudských práv, ktorá však spoločnosť oveľa viac rozdelila ako spojila. A myslím si, že možno aj bez tejto stratégie sa dajú ľudské práva napĺňať. Pomôžme v tom. Ďakujem.
Suja, Miroslav, poslanec NR SR (2021-10-19):
Ďakujem za slovo, pán podpredseda. Ja súhlasím s tým, čo hovoril poslanec Borguľa alebo pán poslanec Borguľa. Áno, títo mladí farmári majú rôzne prekážky byrokratické, ktoré by bolo dobré, keby sa im trošku uľahčili. Je samozrejmé, že tých prepadov je strašne veľa, výzva 4.1, ak by sme mohli potom zareagovať, že v akom je štádiu. Čakalo sa na tú akreditáciu, kopu malých farmárov na ňu čaká, nedostali žiadnu odpoveď, lebo už sa šíria fámy a predpokladám, že to sú neoprávnené, že sa bude rušiť a že bude nová nejaká, tak dúfam, že to sa nestane. Takže výzva 4.1. Ja by som sa chcel ešte spýtať ďalšiu vec, keď mám takúto možnosť, či sa pohnú ďalšie výzvy pre malých a stredných farmárov, hlavne čo sa týka techniky, lebo to sú najčastejšie otázky, ktoré dostávame v regiónoch, a teraz chodím v kuse po regiónoch, tak bol by som veľmi rád a zneužil som to tu, túto faktickú, že nepriamo sa pýtam pána ministra. Ďakujem.
V. Tomanová, ministerka práce, sociálnych vecí a rodiny SR: (2007-05-17):
A pôvodná formulácia § 86 a § 87 bez akýchkoľvek príloh, ktorá bola obsiahnutá v zákone č. 195 pri jeho prijatí, bola oveľa precíznejšia a dôslednejšia a lepšia, ako boli všetky novely, ktorými tento paragraf prešiel. Navyše si treba uvedomiť, že celý problém spočíva v nedostatku finančných zdrojov, resp. prezentovanom nedostatku finančných zdrojov zo strany obcí a vyšších územných celkov, pretože sme sa tomuto problému osobitne venovali a dokonca sme si pozvali zástupcu z ministerstva financií pána riaditeľa dr. Miklu, ktorý jednoznačne prezentoval, že vlastne obciam v uplynulom období v roku 2005 a najmä v roku 2006 – budem hovoriť o roku 2006 – bol poskytnutý väčší balík a dostal sa práve fiškálnou reformou väčší balík peňazí, ako v skutočnosti kedysi vôbec boli peniaze prostredníctvom štátnej správy, trebárs, na opatrovateľskú službu vynakladané. Čiže tá obec by mala mať dostatok zdrojov na to, aby vedela vykryť náklady spojené s opatrovateľskou službou. A je to to, čo som hovorila aj v tom texte, ktorý som sa snažila tak akože vyprecizovať, že vlastne neformálne oznámenie občanom, ktorý žiada o poskytnutie opatrovateľskej služby, že nemá obec dostatok finančných prostriedkov, je v rozpore so zákonom a nemá byť realizované. Ale neporozumela som, prepáčte.
Ďuriš Nicholsonová, Lucia, podpredsedníčka NR SR (2017-05-12):
Ďakujem pekne. Otváram rozpravu. Písomne sa neprihlásil nikto. V rozprave vystúpi pán poslanec Gröhling, potom dám možnosť prihlásiť sa ústne.
Petrák, Ľubomír, poslanec, NR SR (2018-06-19):
Ďalší vystúpil v rozprave pán poslanec Pavol Goga, ktorý podal dva pozmeňujúce návrhy. Prvý pozmeňujúci návrh kolidoval s bodom č. 1 spoločnej správy, ktorý sme neschválili, a preto môžme dať hlasovať o tomto návrhu pozmeňujúcom a dajte, prosím, o tomto návrhu hlasovať.
Pročko, Jozef, poslanec NR SR (2020-04-02):
Ďakujem veľmi pekne. Ďakujem. Máte to. Naozaj to budete mať. Všetky podmienky budú dodržané. Ale vy čo robíte, pán poslanec Fico? Stále a opakovane dávate toho istého. Aj vy, páni z ĽSNS, akceptovali sme vám všetkých tých, ktorých ste sa dohodli, že budú od vás. Ale keď jednoducho tuná vidíte, že nebudeme týchto ľudí voliť, tak prečo ich stále dávate? Veď dajte nejakých iných a budeme ich akceptovať, pán poslanec Fico. Toto, čo bude, a ja vám to poviem úprimne, ja si myslím, že neprezradím nejakú vec, jednoducho my chceme, aby fungovali tie kluby. Aby fungovali. (Reakcie z pléna.) A potom... Výborne, pardon, ospravedlňujem, pardon, jasné. Budú fungovať a potom si tam znovu navrhne svojich predsedov, lebo ja poviem, že tí naši sa určite vzdajú potom, tí predsedovia, a budete mať tie výbory opäť k dispozícii. Ale vás chcem poprosiť. Po-pro-siť. Navrhnite tam ľudí, ktorí naozaj tie výbory budú viesť a ktorých budeme my akceptovať. To je demokracia. Želám vám dobrú voľbu. Ďakujem.
Takáč, Richard, poslanec NR SR (2020-11-26):
Nebudem v tomto pléne citovať jeho vyjadrenie, tohto pána poslanca, ako môžem osobne vám povedať, čo mi presne povedal, počuli to aj moji kolegovia a ja si myslím, že toto neni úroveň Národnej rady. Ak sa budú takto vyjadrovať kolegovia na to, že tu niekto vystúpi a vystupuje k nejakým zákonom a obhajuje nejaké reálne veci normálne, slušne, argumentačne a príde za vami koaličný poslanec a vám tu vynadá za to, že ste niečo povedali, to je neskutočné. A chcem, aby riešila Národná rada takýchto poslancov. Ďakujem pekne. (Potlesk.)
A. Záborská, poslankyňa: (2001-12-17):
Predseda Národnej rady Slovenskej republiky rozhodnutím č. 1337 zo 17. októbra 2001 pridelil návrh poistného rozpočtu Spoločnej zdravotnej poisťovne na rok 2002 Výboru Národnej rady pre financie, rozpočet a menu a Výboru Národnej rady pre zdravotníctvo na prerokovanie do 16. novembra 2001. Predseda Národnej rady vo svojom rozhodnutí ako gestorský výbor určil Výbor Národnej rady pre zdravotníctvo s tým, že na základe rokovaní výborov predloží Národnej rade správu výborov o priebehu a výsledkoch rokovania k predmetnému návrhu rozpočtu. Návrh poistného rozpočtu Spoločnej zdravotnej poisťovne na rok 2002 bol predložený v súlade s § 49 zákona Národnej rady č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní. Výbor Národnej rady Slovenskej republiky pre zdravotníctvo začal o predloženom návrhu poistného rozpočtu Spoločnej zdravotnej poisťovne na rok 2002 rokovať 14. novembra 2001. Výbor svojím uznesením č. 212 prerušil rokovanie o návrhu poistného rozpočtu Spoločnej zdravotnej poisťovne na rok 2002 s tým, že uvedený návrh výbor prerokuje až po schválení návrhu zákona o štátnom rozpočte na rok 2002 v Národnej rade Slovenskej republiky. Výbor Národnej rady Slovenskej republiky pre financie, rozpočet a menu prerokoval predložený návrh dňa 23. novembra 2001. Výbor svojím uznesením vyjadril súhlas s predloženým návrhom a odporučil Národnej rade návrh poistného rozpočtu Spoločnej zdravotnej poisťovne na rok 2002 schváliť. Výbor Národnej rady pre zdravotníctvo pokračoval v rokovaní o návrhu poistného rozpočtu Spoločnej zdravotnej poisťovne na rok 2002 po schválení návrhu štátneho rozpočtu 17. decembra 2001. Vymeriavací základ pre platbu štátu bol schválený v zákone o štátnom rozpočte vo výške 2 750 Sk a pre platbu Národného úradu práce bol stanovený v § 8 písm. a) vo výške 3 540 Sk. V súvislosti s tým Správna rada Spoločnej zdravotnej poisťovne predložila nové znenie návrhu poistného rozpočtu Spoločnej zdravotnej poisťovne na rok 2002. Výbor na svojom rokovaní neprijal platné uznesenie, tak ako bolo navrhnuté a je uvedené v prílohe, pretože súhlas nevyjadrila nadpolovičná väčšina prítomných členov výboru. Výbor odporučil Národnej rade Slovenskej republiky, aby návrh poistného rozpočtu Spoločnej zdravotnej poisťovne na rok 2002 odôvodnil na schôdzi Národnej rady predseda Správnej rady Spoločnej zdravotnej poisťovne JUDr. Rudolf Martančík. Ďakujem za pozornosť, skončila som, pán predseda. Môžete otvoriť rozpravu a hlásim sa do rozpravy. J. Migaš, predseda NR SR: Ďakujem, pani poslankyňa. Nech sa páči, zaujmite miesto určené pre spravodajcov. Otváram rozpravu o tomto bode programu. Písomne sa neprihlásil nikto. Pýtam sa, kto sa do rozpravy hlási ústne. Pán poslanec Zelník ako jediný. Uzatváram možnosť prihlásiť sa do rozpravy ústne. Nech sa páči, pán poslanec Zelník.
Kollár, Boris, predseda NR SR (2023-02-02):
Prosím, prezentujme sa a hlasujeme.
J. Kužma, poslanec: (2002-07-03):
Keď sa bavíme o účtovníctve, firma, ktorá investovala, môže v účtovnej strate aj po obdobie dlhšie ako 3 roky. Čiže sa mi zdá, že je to antipodnikateľský krok. A nepoznám v rámci Európskej únie v daňových zákonoch takú daň, kde by v inom štáte nútila podnikateľa platiť zálohu na daň pri nedosiahnutí zisku, aby štát zadržiaval túto zálohu s tým, že potom tie peniaze mu zoberie. Toto je podľa mňa vyslovene antipodnikateľský krok. A týka sa to hlavne malých podnikateľov a drobných živnostníkov, ktorých gro vlastne podnikania je to, aby uživili seba a svoju rodinu, a tak riešili zamestnanosť v zaostalých regiónoch. Ďakujem pekne.
Paška, Pavol, predseda NR SR (2014-10-30):
(Hlasovanie.) 133 prítomných, 53 za, 77 proti, 3 sa zdržali. Návrh sme neschválili.
Bugár, Béla, podpredseda NR SR (2017-04-05):
Nech sa páči, pán Kotleba Marian, môžte reagovať na faktické.
Ježík, Jozef, poslanec NR SR (2024-06-12):
Pán predsedajúci, dajte, prosím, teraz hlasovať o bodoch zo spoločnej správy 1 až 5 spoločne s návrhom gestorského výboru schváliť.
L. Gyurovszky, minister výstavby a regionálneho rozvoja SR: (2004-10-21):
Čo sa týka kritérií. Kritériá sú známe od prvého dňa vyhlásenia výzvy, a to znamená, že od 19. januára sú voľne prístupné na internete a, samozrejme, boli voľne prístupné každému, kto  požiadal o tieto. Tých kritérií je strašne veľa. Ak si pozriete na internetovej stránke www.build.gov.sk výzvy, od 19. januára je možné tieto kritériá si prečítať. Ak budete žiadať, tak, samozrejme, tieto kritériá vám môžem vytlačiť a odovzdať. Čo sa týka hodnotiacich komisií, hodnotiaca komisia bola menovaná podľa dohodnutého postupu s vedeckou komisiou mnou a sú tam členovia rôznych rezortov – pardon, výberová komisia –   rôznych rezortov plus ministerstva financií. A predchádzajúce výberové komisie, ktoré hodnotili tých prvých šesť krokov, tie boli zostavené na základe regionálnych kritérií, na základe návrhov VÚC, na základe výberového konania, keď sme vypísali verejné výberové konanie pre hodnotiteľov, mohli sa prihlásiť, mohol sa prihlásiť každý a na základe vopred stanovených kritérií boli vybratí vyškolení nezávislí hodnotitelia, ktorí hodnotili tieto projekty. Tu, v tejto časti, teda okrem formálnej kontroly a kontrolnej činnosti, všetky ďalšie hodnotenia boli urobené nezávislými hodnotiteľmi, do ktorých ministerstvo nezasahovalo.
Jurinová, Erika, podpredsedníčka NR SR (2013-04-16):
Pán poslanec Fronc.
Danko, Andrej, podpredseda NR SR (2023-11-23):
99. Poslanec Saloň.
Hort, Milan, podpredseda NR SR (2011-02-08):
Szilárd Somogyi je ďalej prihlásený s faktickou poznámkou, nech sa páči.
Glváč, Martin, podpredseda NR SR (2016-11-25):
Ďakujem. Za poslanecký klub SME RODINA vystúpi pán poslanec Peter Pčolinský, nech sa páči.
Blanár, Juraj, podpredseda NR SR (2021-10-21):
Jedna faktická poznámka na vaše vystúpenie, pán poslanec Schlosár.
D. Jarjabek, poslanec: (2004-09-08):
Myslím si, že takýto prístup k europoslancom,  takýto prístup k istým nositeľmi informácií, ktoré  sú dôležité pre národný parlament, sa stal určite nepriamo a nechcene aj z hľadiska schváleného zákona tohto parlamentu. Nazdávam sa, že je dehonestujúce, aby 14 reprezentantov Slovenskej republiky v Európskom parlamente, našich kolegov, poslancov muselo prekonávať zložitú administratívu, a preto navrhujem, aby sme poslancom Európskeho parlamentu priznali právo zúčastňovať sa na rokovaní pléna a výborov Národnej rady Slovenskej republiky. Dámy a páni, boli by sme sami proti sebe, keby sme nemali ambície maximálne spolupracovať s kolegami, ktorí budú pôsobiť v centre európskej parlamentnej politiky. Preto vám navrhujem, aby sme prijali malú novelizáciu, ktorá umožní intenzívny dialóg s našimi eurokolegami. Chcel by som podotknúť, že, samozrejme, tento môj návrh som s našimi kolegami europoslancami prediskutoval a myslím si, že aj v druhom čítaní, keby boli ešte podnetné návrhy, ako zlepšiť túto komunikáciu, by sme tieto veci mohli vyriešiť. V každom prípade si myslím, že daný stav je, nazvem to trošku slušne, dehonestujúci aj pre národný parlament,  aj pre 14 europoslancov, no a preto je to prichytené k tomuto zákonu, ktorý pomenúvam preto, lebo  vlastne iný zákon o tom neexistuje. Ďakujem za pozornosť..
Bittó Cigániková, Jana, poslankyňa NR SR (2021-11-10):
Ďakujem pekne. Ja len teda budem reagovať hneď, aby som potom nezabudla, bude to taký freestyle trošku, ale skúsim vám odpovedať na obavy, ktoré som tu započula, a naschvál vystupujem ešte v rozprave, aby ste prípadne mohli reagovať faktickými. Pán Baška, len pre vysvetlenie, je tam teda tá snaha, že v tom nákupnom centre máme tú skúsenosť aj z Bratislavy. Tí ľudia, ktorí nakupujú, neplánujú ísť teda na očkovanie, tak si povedia: Á, idem sa zaočkovať. A je to pomerne slušný počet ľudí, tak len to myslel ten môj kolega. Nebola to výčitka, bolo to teda, že máte možnosť tam mať aj očkovacie centrum navyše a tým, že sú bezplatné priestory, ale teda naozaj len toľko k tomu chcel povedať, lebo ja som mu to hovorila. Tak teda potrebujem sa ho zastať, aby to nevyznelo zle. No ale teraz poďme k tomu, čo ste sa tu, páni, obávali. Najprv sa vás chcem opýtať, kto z vás si myslí, že ten zákon nijakým spôsobom negarantuje nemocniciam, ktoré sa budú musieť optimalizovať, že im nedáva žiadnu finančnú garanciu. Kto si to, prosím vás, myslí, dajte ruku hore, že ten zákon nedáva žiadnu finančnú garanciu nemocniciam, ktoré sa budú optimalizovať, meniť, kde sa budú rušiť oddelenia nejaké. Kto si to myslí, ruku hore. (Reakcia z pléna.) Okej. Hej. Akúkoľvek. Akúkoľvek finančnú alebo akúkoľvek inú garanciu. (Reakcia z pléna.) Veď sa vás pýtam, v tom zákone, ktorý ste čítali, že či si myslíte, že je tam napísaná nejaká (zaznievanie gongu) finančná garancia pre tie nemocnice, kde sa budú meniť, rušiť oddelenia. Nazvem... (reakcia z pléna), dobre, čiže vy si myslíte, výborne. Ešte niekto si myslí, že to nie je finančná? Okej. Čiže ostatní ste... (Prerušenie vystúpenia predsedajúcim.)
Matejičková, Zuzana, poslankyňa NR SR (2023-12-05):
Ďakujem pekne za slovo, pán predsedajúci. Pán Gašpar, ja nadviažem na vaše vystúpenie trošku z iného uhla pohľadu a chcem pripomenúť plénu, ktoré je takmer prázdne a cíti sa očividne trápne, keď sa ani nevedia zastať pána Sulíka, alebo aby sa snažili aspoň vysvetliť, ako to bolo. V tom čase, keď sa konali tieto stranícke saskárske párty v Dubaji alebo sa chystali žúriky za štátne peniaze daňových poplatníkov, ľudia na Slovensku, ktorí sa do Dubaja nikdy nepozreli a možno sa ani nepozrú, museli stáť v niekoľko hodinových radoch na testovanie na covid. Takto ste ponižovali a drezúrovali ľudí na Slovensku a ani dnes sa im neviete v opozícii pozrieť do očí. My na to nikdy nezabudneme, na to všetko, čo vy ste tu páchali. Ďakujem pekne.
Mikloš, Ivan, poslanec NR SR (2012-05-04):
Ďakujem pekne. Ďakujem pekne všetkým kolegom za záujem o moje vystúpenie. Pôjdem v poradí, ako vystúpili kolegovia. Pán poslanec Blaha, no, viete, vy ste zrejme polyhistor, myslím, keď vás počúvam posledné dva dni, ale argumentovať tak, ako argumentujete, je absolútne nekorektné. Áno, rovnú daň nemá väčšina vyspelých krajín, ale my ani vyspelou krajinou nie sme, či sa vám to páči alebo nie. Ak ňou chceme byť, musíme mať vyšší ekonomický rast, ako majú tie krajiny, ktoré sú bohatšie. A tvrdiť, že rovná daň znamená, že nie je progresivita, znamená, že vôbec neviete, čo rovná daň je. Zavedením rovnej dane sa dokonca zvýšila miera progresivity strojnásobením odpočítateľnej položky, pán Blaha, keď veľa ľudí s nízkymi príjmami neplatí žiadnu daň z príjmu. To by ste si naozaj mohli doštudovať. Pán poslanec Géci, ak nie sú argumenty, tak prichádzajú invektívy. Ale keď teda hovoríte, že čo sme my pre obyčajných ľudí urobili, tak vám poviem, to zníženie nezamestnanosti z takmer 20 % na menej ako 10 % znamená pre desaťtisíce obyčajných ľudí, ktorí predtým boli nezamestnaní, výrazné zlepšenie kvality ich života, kvality ich života, aj kvality života ich detí. To sme urobili. Reformy sme nerobili pre reformy, ale robili sme ich preto, aby slovenská ekonomika rástla, aby rástla zamestnanosť a aby sa ľuďom žilo lepšie. Pán poslanec Duchoň, hovoríte, že aj Holandsko zvyšuje dane. Veď ja som nikdy netvrdil, ani SDKÚ – DS netvrdila, že sa dajú vyriešiť dnešné problémy bez zvyšovania daní, SaS to tvrdila, my nie, my si nemyslíme, že sa dajú vyriešiť bez zvyšovania daní, ale je rozdiel, či sa napr. rovná daň zvýši alebo sa zruší alebo či sa niektoré iné dane zvýšia alebo nie. Ďakujem pekne.
Žitňanská, Lucia, poslankyňa NR SR (2018-06-19):
Ďakujem veľmi pekne. Ja si dovolím krátko zareagovať na tú rozpravu, ktorá tu je. My sme sa intenzívne zaoberali týmto návrhom zákona v zásade celý mesiac aj s pánom poslancom Kresákom a čím viac na neho pozerám a čím viac počúvam a čím viac otázok je kladených, tak nech sa na to pozerám, ako pozerám, tak musím dospieť k záveru, že súčasná právna úprava bez akejkoľvek novely je dobrá. V skutočnosti. A, pán minister, máš pravdu, si položil otázku, že prax, a teraz je otázka, že či jedno súdne rozhodnutie je prax a či po jednom súdnom rozhodnutí musíme hneď zareagovať, alebo že či môžme počkať, že či sa z toho stane naozaj prax a či si nemôžeme vytvoriť trošičku dlhší priestor na to, aby sme prípadne urobili naozaj dobré riešenie, lebo stále sa točíme. Myslím si, že, samozrejme, pozmeňovací návrh zo spoločnej správy vylepšuje ten stav. Na pozmeňovací návrh pána poslanca Dostála, uvedomujem si, že neviem tak rýchlo zareagovať, pretože má svoje plusy a mínusy, a neviem. To znamená, tá kardinálna otázka je, že či jedno súdne rozhodnutie je prax, na ktoré treba rýchlo reagovať, aj keď bolo urobené v dobrej veci. Podľa mňa netreba robiť paniku a keď už tú paniku robíme, lebo podľa mňa toto je panika, máme iks iných zložitých prípadov, kedy na jedno súdne rozhodnutie nereagujeme, tak potom asi by som prijala stav, ktorý bol prijatý ústavnoprávnym výborom, ale určite by som to nevnímala ako uzatvorenú záležitosť, lebo je zrejmé, že aj to riešenie vzbudzuje proste príliš veľa otáznikov a niečo nám tam chýba, nejaká ochrana verejného záujmu. To je moje zhrnutie v momentálnej situácii a v momentálnej chvíli a až sa cítim neschopná okamžite rozhodovať. Ďakujem.
Přidal, Alojz, poslanec NR SR (2012-02-03):
Pán predseda, teraz dajte, prosím, hlasovať o návrhu pána poslanca Dostála.
Petrák, Ľubomír, poslanec NR SR (2017-04-06):
Ďakujem pekne za slovo. Veľmi ťažko sa mi začína toto vystúpenie, lebo, musím úprimne povedať, že ja sa v tomto strácam. Keď to vyfabulovanie fiktívnej reality v novinách čítam, kto koho za koľko kúpil, aké svedectvá zaznievajú jeden deň, druhý deň z tých istých už zaznievajú ďalšie svedectvá a človek sa má v tom nejakým spôsobom vierohodne zorientovať. Ja osobne si myslím, že tu toto celé má jeden jediný cieľ, ktorý ste, pán minister, pomenovali. Vyvolanie negatívnych emócií a vyliatie plných vedier špiny na vás a na vašu hlavu. Súhlasím s tým, čo tu bolo povedané od pani; a nemôžem citovať predrečníkov, ale z toho, čo tu bolo povedané, že strašné je, keď sa zohyzďujú duše detí. Ale, vážení, kolegovia, ktorí predkladáte tento návrh, strašné je, keď sa zohyzďujú duše detí tým, že ich beriete ako politických rukojemníkov do špinavej politickej hry, do ktorej určite nepatria. Musím vám povedať, že to považujem za hrubé zneužitie detí na politické účely a to považujem za svinstvo a stojím si za týmto výrokom napriek tomu, že takéto slová na pôdu Národnej rady nepatria. Ak používate vyjadrenia rodičov, ktorí nezvládli ich výchovu a oháňate sa tým, akí sú oni ukrivdení, tak myslím si, že prvú zodpovednosť za to, v akom stave sa nachádzajú ich deti, by mali niesť ich rodičia. A po tom, čo som tu počul tie ďalšie návrhy, prečo má byť pán minister odvolaný, a ako povedal rad systémových opatrení a vyvrátil všetky, ja vyzývam vás, opozícia, stiahnite tento nezmyselný návrh na odvolanie ministra Richtera a navrhnite ukončiť túto nezmyselnú schôdzu! (Potlesk.)
Jahnátek, Ľubomír, minister pôdohospodárstva a rozvoja vidieka SR (2013-02-07):
Ďakujem pekne za otázku, vážený pán poslanec. Rezortu ministerstva pôdohospodárstva a rozvoja vidieka vyplýva na základe platného znenia kompetenčného zákona povinnosť vykonávať prierezové nariadenie EÚ č. 995/2010 (ďalej len EUTR) v súvislosti s výrobkami pochádzajúcimi z lesa na území Slovenskej republiky. EUTR ako celok má začať, sa má začať uplatňovať od 3. marca 2013, pričom ustanovenia v bode 6.2, 7.1, 8.7 a 8.8 sú účinné už od 2. decembra 2012 a boli naplnené. EUTR určuje, že z dôvodu absencie medzinárodne hodnotnej definície legálneho dreva sa musí použiť legislatíva platná v krajine, kde sa predmetné drevo vyťažilo. V Slovenskej republike v rezorte ministerstva pôdohospodárstva predmetnú problematiku upravuje zákon č. 326/2005 Z. z. o lesoch v znení neskorších predpisov a Vyhláška 232/2006 Z. z. o vyznačovaní ťažby dreva, označovaní vyťaženého dreva a dokladoch o pôvode dreva v znení neskorších predpisov. Sekcia lesného hospodárstva a spracovania dreva na ministerstve pripravila aj návrh nového zákona pre účely vykonávania EUTR, ktorý zabezpečí väčšiu úroveň regulácie trhu s domácim drevom a výrobkami z takého dreva na území Slovenskej republiky. Ide o návrh zákona, ktorý upravuje osobitné po a) podmienky umiestnenia dreva a výrobku z dreva na trh na vymedzenom území subjektmi lesného hospodárstva v súlade s osobitným predpisom, po b) povinnosti subjektov lesného hospodárstva pri umiestňovaní dreva a výrobkov z dreva na trh na vymedzenom území v súlade s osobitným predpisom a povinnosti monitorovacej organizácie pôsobiacej na vymedzenom území. Ďalej mobilizovanú štátnu správu na úseku umiestňovania dreva a výrobku z dreva na trh na vymedzenom území subjektmi lesného hospodárstva. Ďalej osobitný spôsob výkonu štátneho dozoru nad plnením povinností subjektov lesného hospodárstva a nad plnením povinností monitorovacej organizácie uložených týmto zákonom, osobitné sankcie a správne delikty v súlade s čl. 19 osobitného predpisu EUTR. Ministerstvo pôdohospodárstva dôsledne oslovuje a informuje úrad vlády, ostatné rezorty, odbornú a širokú verejnosť v súvislosti s EUTR. Základné informácie vrátane legislatívneho balíčka boli zverejnené na stránke ministerstva, avšak rozsiahle národné komunikačné kampane sú naviazané na spoločnú komunikačnú stratégiu pod záštitou Európskej komisie. V tejto súvislosti Slovensko má záväzok použiť v rámci národnej komunikačnej kampane jednotné komunikačné nástroje vytvorené konzultantom Európskej komisie. Pre účely štátneho dozoru v rezorte ministerstva pôdohospodárstva pre účely EUTR najviac vyhovuje aplikácia ELGIS, ktorého funkcionalita bude dostupná používateľom prostredníctvom siete internet ako komplexný informačný nástroj pre účely EUTR, aj pre účely zabezpečenia súčinnosti s príslušnými orgánmi z ostatných členských krajín, respektíve s Európskou úniou. Skončil som.
Kollár, Boris, predseda NR SR (2021-12-14):
Otváram rozpravu v rámci tretieho čítania . Hlási sa niekto do rozpravy? Hlási sa pán poslanec Susko. Nech sa páči, máte slovo.
Kavecká, Monika, poslankyňa NR SR (2022-09-21):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a predmetný návrh zákona výbory aby prerokovali v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Ferenčák, Ján, poslanec NR SR (2021-06-30):
Z pôsobenia za rok aj štvrť Igora Matoviča vyplynulo jedno, že on neprišiel pracovať do politiky a do funkcie, ale on sa išiel pomstiť a vniesol veľký fenomén, a to je fenomén hlbokej nenávisti. A zvyčajne platí, že kto nenávisť šíri, na ňu nakoniec aj doplatí. A dnes Igor Matovič vyzerá, že doplatil na svoju nenávisť a vyzeral ako zlomený muž. Čo je najdôležitejšie, treba povedať, že kto spomína najviac určité slová, tak má, má pred nimi veľký rešpekt alebo sa ich bojí, a dnes som zachytil, že stále hovoril o strachu. Z toho vyplýva, že asi sa bojí, pretože ak o niečom stále hovorím, tak stále to mám v hlave. Ale nepočul som pri obhajobe, aby hovoril o zodpovednosti. O zodpovednosti k ľuďom, k štátu, k národu a k svojim rozhodnutiam. Toto jednoducho nevedel obhájiť, a to sa mu aj vracia, vracia sa mu to v dôvere. V dôvere ľudí, ktorá je najnižšia. Má až 90-percentnú nedôveru. A čo je najhoršie, nedôverujú mu ani koaliční jeho partneri. Politik má najlepší lakmusový papierik, ak dokáže ísť medzi ľudí, ak sa medzi nimi prejde a dokáže sa s nimi rozprávať. Ak politik, ktorý nedokáže prejsť po ulici, ktorý sa nevie stretnúť s ľuďmi a rozprávať, mal by okamžite z politiky odísť, pretože už nie že je prínosom, už je oštarou a ťarchou politiky. A to je najlepšie, ako sa politik vie odmerať, či tam ešte má byť, alebo nie.
Blanár, Juraj, podpredseda NR SR (2023-06-27):
Pán poslanec Čepček, môžete reagovať na faktické poznámky.
Žiga, Peter, podpredseda NR SR (2024-01-08):
Pani poslankyňa Kolíková.
A. Belousovová, podpredsedníčka NR SR: (2008-02-14):
Prerušujem rokovanie o tomto bode programu, zároveň prerušujem rokovanie 19. schôdze dozajtra do 9.00 hodiny dopoludnia. Príjemný večer všetkým. (Prerušenie rokovania o 19.02 hodine.)
Paška, Pavol, predseda NR SR (2014-11-10):
Dobre, poprosím vás... (Reakcia z pléna.) To je druhý návrh? (Reakcia z pléna.) Dajte ešte, prosím vás, slovo pánovi poslancovi.
Laššáková, Jana, podpredsedníčka NR SR (2012-05-09):
Pán poslanec Vašečka, nechce reagovať. Dávam slovo pani poslankyni Nicholsonovej. Nech sa páči.
Cmorej, Peter, poslanec NR SR (2021-11-11):
Gestorský výbor nemá odporúčanie. Ja mám odporúčanie hlasovať proti. Dajte, prosím, hlasovať. (Reakcie z pléna.)
Vaľová, Jana, poslankyňa NR SR (2017-12-05):
Ďakujem veľmi pekne. Pán Kaliňák, ja sa veľmi teším, že si začal rozprávať o INEKU. Ja ti poviem iný príbeh, úplne čerstvý. Sedí tu pán Jurzyca. Keď sa tu hrdili všetci poslanci SaS, že majú najlepší volebný program, že to povedalo INEKO, vtedy som povedala, že tu sedí pán zakladateľ Jurzyca, ktorý je zakladateľ INEKA, Transparency a je to ich člen a je to ich poslanec. No bodaj by nemali najlepší program. No myslím si, že mali ho naj, naj zo všetkých. Potom následne Transparency napísalo, že primátorka Vaľová má najhoršie noviny na celom Slovensku. Aj keď má 100-percentný obsah o meste, žiadne reklamy, ale je to najhoršie, čo môže existovať. Keď som sa voči tomu ohradila, okamžite ma Transparency udalo na dva orgány, trestné, v činnom konaní a vyšetrujú ma. A teraz, viete, noviny sa dajú posúdiť, všetko sa dá posúdiť. Pán Jurzyca, ja sa vás pýtam, teraz vyšiel rebríček najlepšie hospodáriacich miest. Píšeme vám list. Predstavte si, že pán Kaliňák tu použil matematiku, že 1 a 2 sú 3. Ja použijem, že 1 a 1 sú 3, ale celkom iné. Mesto Humenné si polepšilo, a teda budem to aj, matematicky to aj zdôvodním. Mesto Humenné si polepšilo v rebríčku tak, že by sa malo tentokrát umiestniť na 2. mieste podľa hospodárenia INEKA. Predstavte si, čo sa stalo. Mesto Humenné sa vynechalo. Nie je druhé najlepšie. Prvý je nezávislý kandidát v Nových Zámkoch, druhý je Žíha, tretí je pán primátor Žíha, ktorý je tiež občiansky aktivista, a druhá je Žilina. Predstavte si, že by teraz bol prvý nezávislý kandidát, druhá by bola primátorka Vaľová a tretí by bol zase smerák. Viete, čo by to bolo, že 1 a 2 sú 3? No to neni, lebo 1 a 1 a 1 sú 3. Tak ja vám píšem teraz list, vážené pani INEKO, lebo neviem, či ste politická organizácia, alebo ste sa pomýlili. Píšem vám list, čakám od vás ospravedlnenie. Všetky médiá to prebrali. To je čo za spravodlivosť? To je čo za? Lož! Toto je pracovná metóda. Klamať o primátoroch SMER-u, že sa nehanbíte... (Prerušenie vystúpenia časomerom. Potlesk.)